|  |  |
| --- | --- |
|  | **BUDAPESTI MŰSZAKI ÉS GAZDASÁGTUDOMÁNYI EGYETEM****ÉPÍTÉSZMÉRNÖKI KAR** |

TANTÁRGYI ADATLAP

1. Tantárgyleírás

# Alapadatok

## Tantárgy neve (magyarul, angolul)

Magyar építészettörténet ● History of Hungarian Architecture

## Azonosító (tantárgykód)

BMEEPETB701

## A tantárgy jellege

kontaktórával rendelkező tanegység

## Kurzustípusok és óraszámok

|  |  |  |
| --- | --- | --- |
| kurzustípus | heti óraszám | jelleg |
| előadás (elmélet) | 2 |  |
| gyakorlat | 0 |  |
| laboratóriumi gyakorlat | 0 |  |

## Tanulmányi teljesítményértékelés (minőségi értékelés) típusa

félévközi érdemjegy (f)

## Kreditszám

3

## Tantárgyfelelős

|  |  |
| --- | --- |
| neve: | Dr. Mezős Tamásegyetemi tanármezos@eptort.bme.hu |
| beosztása: |
| elérhetősége: |

## Tantárgyat gondozó oktatási szervezeti egység

Építészettörténeti és Műemléki Tanszék

## A tantárgy weblapja

http://www.eptort.bme.hu/

## A tantárgy oktatásának nyelve

magyar és angol

## A tantárgy tantervi szerepe, ajánlott féléve

Kötelező az alábbi képzéseken:

#### 3N-A0 ● Építészmérnöki nappali alapképzés magyar nyelven ● 5. félév

#### 3N-A1 ● Építészmérnöki nappali alapképzés magyar nyelven ● 5. félév

## Közvetlen előkövetelmények

### Erős előkövetelmény:

#### —

### Gyenge előkövetelmény:

#### —

### Párhuzamos előkövetelmény:

#### —

### Kizáró feltétel (nem vehető fel a tantárgy, ha korábban teljesítette az alábbi tantárgyak vagy tantárgycsoportok bármelyikét):

#### —

## A tantárgyleírás érvényessége

Jóváhagyta az Építészmérnöki Kar Tanácsa, érvényesség kezdete 2017. szeptember 7.

# Célkitűzések és tanulási eredmények

## Célkitűzések

A tárgy célja a Kárpát-medence korai, majd a népvándorlás korát követően magyar építészettörténetének a megismertetése. A honfoglalást követően döntően az uralkodói szándékhoz köthetőek az építkezések, ezért a IX. századtól a XV. sz. végéig terjedő időszakot királyok uralkodásának idejéhez kötve tárgyaljuk. Az első korszak Géza fejedelem uralkodásának kezdetétől az Árpád-ház időszakát követően az Anjuok, Károly Róbert és Nagy Lajos uralkodásának a végéig, tehát 1382-ig tart, amely magában foglalja a hazai romanika teljes időszakát és az első gótikus próbálkozások megjelenését is. A második korszak Zsigmond és Mátyás uralkodását, illetve a Jagellók rövid uralmát követően a mohácsi csatavesztéssel zárul. Az időszakra esik a magyarországi gótikus építészet virágkora és a Mátyáshoz köthető királyi, valamint a klérus néhány tagjához (Vitéz János, Bakócz Tamás, Lázói János, stb.) köthető humanista reneszánsz építészet megjelenése a Kárpát-medencében. A Mohács utáni időszak kettéválik az építészettörténetben. Egyrészt a királyi Magyarország és Erdély építészetének reneszánsz törekvéseivel ismerkedünk meg, illetve a hódoltsági területen Buda elfoglalását követően a karlócai békekötésig terjedő bő 150 esztendő fontosabb oszmán emlékeit ismerhetjük meg. A nagyszombati egyetemi (jezsuita) templom építése (1635) vagy korábban, Rudolf trónra lépésével (1576) megindult ellenreformáció új stílus megjelenését, a barokk kezdetét jelenti a három részre szakadt országnak a Habsburgok fennhatósága alá tartozó területein.

A felvilágosult abszolutizmus, II. József uralkodása, majd a reformkor Magyarországon is megnyitja az utat az új stílus, a klasszicizmus, illetve csaknem párhuzamosan a romantika térhódításának. A ’48-as forradalmat követő elnyomás időszaka (Bach-korszak) után a Deák Ferenc és Andrássy Gyula nevével fémjelzett kiegyezést (1867) követően páratlan fejlődés építészeti konzekvenciáit tárgyaljuk a trianoni békekötésig, 1920-ig.

A konzervatív építészettel párhuzamosan izgalmas kísérletek színhely Magyarország. A nemzeti útkeresés egy keleti orientációt jelentő kísérlet, melyet Lechner Ödön építészete fémjelez, illetve a szociálisan elkötelezett, a hazai vernakuláris építészet fontosságát hangsúlyozó, Kós Károly által vezetett irányzat mellett megjelenik a neobarokk irányzat, legfontosabb képviselőjének tartott Wälder Gyula művein keresztül ismerhető meg. Végül a korai modern magyarországi megjelenése és a Bauhausban tanultak működése teszi izgalmassá a két háború közötti időszakot.

A II. világháborút követően folytatódik elsősorban a CIAM magyar csoportjához kötődő progresszív építészet térnyerése, alapvetően Budapesthez kötődően, illetve a háború alatt Skandináviában tanult fiatalok hazatérésük után a modern skandináv törekvések integrálásával új színt hoztak a hazai építészetbe. A föloszlatott CIAM szellemiségét őrzők, a "dániások" és a szocialista realizmus fontosságát hangsúlyozók közötti nagy építész vita 1951-ben a modern építészetért kiállók látszólagos vereségével zárul. Rejtetten, részben az új iparvárosok terveinek elkészítésénél, illetve az ipari építészetben él tovább a modern építészet szellemisége. Az International Style-ként jelölt háború utáni korszak hatása még nem tapintható ki pregnánsan a hazai törekvéseket figyelve. Viszont a konszolidáció (1963 után), az olvadás (a '70-es évek) majd a pangás évtizedében egyre aktívabban jelentek meg a hazai építészetben a világ építészetének új irányzatai. A japán hatásra globálissá váló metabolizmus, vagy részben Goldfinger Ernő angliai működésével is kapcsolatba hozható brutalizmus, majd a high-tech építészet, a posztmodern, a dekonstruktivizmus, a neomodern irányzatok vagy a minimalizmus gondolatvilága a magyarországi építészetre is hatottak.

## Tanulási eredmények

A tantárgy sikeres teljesítésével elsajátítható kompetenciák

### Tudás

#### Ismeri a Magyarország építészettörténetének főbb korszakait és építészeti tendenciáit, azok jellemzőit;

#### *(KKK 6.1.1.a-b: Rálátása van az építészethez kapcsolódó humán tudományokra, az építészetre ható társadalmi folyamatokra. Ismeri az építészet történet fontosabb korszakait, alkotásait, a kortárs építészet és társművészetek megjelenési formáit, rálátása van a települések fejlődésének történetére.)*

#### Átfogó ismeretei vannak a hazai építészeti emlékanyagról, annak főbb épülettípusairól, legfontosabb emlékeiről;

#### Tisztában van a magyar építészeti téralakítás, tömegformálás és homlokzat-képzés sajátosságaival;

#### *(KKK 6.1.1.a-b: Érti az ember, az épített- és a természeti környezet közötti alapvető kapcsolatokat és kölcsönhatásokat.)*

#### Tisztában van az magyar építészetének alaktanával és legfontosabb történeti szerkezeteivel, ismeri a formák eredetét.

### Képesség

#### Képes felismerni Magyarország építészetének stílusperiódusait és azok meghatározó stílusjegyeit;

#### képes megérteni a kapcsolódási pontokat a Magyarország építészetét meghatározó társadalmi-kulturális kontextus valamint az építészeti megoldások között;

#### Képes a megszerzett építészettörténeti ismereteket az építész komplex feladatrendszerében alkalmazni, különös hangsúllyal a műemléki vonatkozású feladatok megoldásában;

#### *(6.1.2.a: Képes értelmezni és jellemezni az építészeti tervek és alkotások funkcionális rendszereit, szerkezeti egységeit, elemeinek felépítését, működését, és ezek egymással való kapcsolatát.)*

#### Képes a gyakorlatok során megismert alaktani struktúrák és téralakítási tendenciák megértésére.

### Attitűd

#### Együttműködik az ismeretek bővítése során az oktatóval és hallgatótársaival,

#### folyamatos ismeretszerzéssel bővíti és szintetizálja tudását;

#### *(6.1.3.d: Nyitott az új információk befogadására, törekszik szakmai- és általános műveltségének folyamatos fejlesztésére.)*

#### nyitott a szükséges lexikális ismeretek befogadására;

#### törekszik az építészetben előforduló problémák megoldásához szükséges építészettörténeti ismeretek elsajátítására és alkalmazására;

#### törekszik a pontos és hibamentes feladatmegoldásra;

#### törekszik az esztétikailag igényes, magas minőségű feladatok készítésére;

#### a munkája során előforduló minden helyzetben törekszik a jogszabályok és etikai normák betartására.

### Önállóság és felelősség

#### Önállóan végzi az alapvető táblai gyakorlatok és féléves feladatok problémáinak végiggondolását és azok megoldását;

#### nyitottan fogadja a megalapozott kritikai észrevételeket;

#### a fellépő problémákhoz való hozzáállását az együttműködés és az önálló munka helyes egyensúlya jellemzi;

#### az elkészített munkájáért (zárthelyi, beadandó feladat), valamint az esetleges csoportmunka során létrehozott alkotásokért felelősséget vállal.

## Oktatási módszertan

Előadások, kommunikáció írásban és szóban, IT eszközök és technikák használata, önállóan készített feladatok, munkaszervezési technikák.

## Tanulástámogató anyagok

### Szakirodalom

Rados Jenő Magyar tészettörténet Műszaki Könyvkiadó, TERC, 2016.

### Jegyzetek (óravázlatok):

https://www.epitesz.bme.hu/hefop/documents/

### Letölthető anyagok

további elektronikus segédanyagok a tárgyfelelős honlapján

# Tantárgy tematikája

## Előadások tematikája

* *Pannónia római kori és kora keresztény építészete*
* *A népvándorlás kor, az Árpád ház és az Anjouk uralkodásának kora – a romanika építészete (971-1382)*
* *Zsigmond, Mátyás és a Jagellók korának építészete (1387-1526) – a gótika és a reneszánsz építészet kezdetei.*
* *Az ország három részre szakadása I. Reneszánsz építészet kibontakozása és virágkora Erdélyben és a királyi Magyarország területén (1541-1618)*
* *Az ország három részre szakadása II. Oszmán-török építészet a hódoltsági területeken a karlócai békekötésig (1541-1699)*
* *Az ellenreformáció és a barokk építészet Magyarországon II. Ferdinánd trónra lépésétől II. József haláláig (1618-1790)*
* *II. József halálát követő társadalmi változások a reformkortól a kiegyezésig. A klasszicizmus és a historikus építészet kezdetei (1790-1867)*
* *A kiegyezés korának építészete és útkeresés a századfordulón az I. világháborút lezáró trianoni békekötésig (1867-1920)*
* *Építészeti irányzatok a két világháború között; a kommunista kemény diktatúra végéig (1920-1963)*
* *Az olvadás évtizedei és a rendszerváltást követő évtizedek építészete (1963-1989) illetve (1990-2016)*
1. TantárgyKövetelmények

# A Tanulmányi teljesítmény ellenőrzése ÉS értékelése

## Általános szabályok

### Az előadás látogatása ajánlott, a gyakorlaton való részvétel kötelező. A megengedett hiányzások számát a hatályos Tanulmányi- és Vizsgaszabályzat írja elő. A teljesítményértékelések alapját az előadásokon és a gyakorlatokon elhangzott ismeretek összessége képezi.

### Vitás esetekben a hatályos Tanulmányi- és Vizsgaszabályzat, továbbá a hatályos Etikai Kódex szabályrendszere az irányadó.

## Teljesítményértékelési módszerek

### *Szorgalmi időszakban végzett teljesítményértékelések:*

#### *Összegző tanulmányi teljesítményértékelés* (elméleti zárthelyi dolgozat)

#### Az előadásokon elhangzottak alapján megszerzett ismeretek bemutatása döntően rajzban kidolgozott ábrák segítségével. Az értékelés alapja a 3 kérdésre adott válasz értékelése 30-30%-ban, illetve a grafikai teljesítményért további 10%-ban többlet pont adható.

### *Vizsgaidőszakban végzett teljesítményértékelések:*

## Teljesítményértékelések részaránya a minősítésben

### Az aláírás megszerzésének és a vizsgára bocsátásnak feltétele a szorgalmi időszakban végzett teljesítményértékelések mindegyikének legalább elégséges szintű teljesítése.

### A szorgalmi időszakban végzett teljesítményértékelések részaránya a minősítésben:

| szorgalmi időszakban végzett teljesítményértékelések | részarány |
| --- | --- |
| gyakorlati zárthelyi dolgozat | 20% |
| féléves feladat | 20% |
| elméleti zárthelyi dolgozat | 60% |
| összesen: | ∑ 100% |

## Érdemjegy megállapítás

| félévközirészérdemjegy | ECTS minősítés | Pontszám\* |
| --- | --- | --- |
| jeles (5) | Excellent [A] | ≥ 90% |
| jeles (5) | Very Good [B] | 85 – 90% |
| jó (4) | Good [C] | 72,5 – 85% |
| közepes (3) | Satisfactory [D] | 65 – 72,5% |
| elégséges (2) | Pass [E] | 50 – 65% |
| elégtelen (1) | Fail [F] | < 50% |
| *\* Az érdemjegyeknél megadott alsó határérték már az adott érdemjegyhez tartozik.* |

## Javítás és pótlás

### A félévközi zárthelyi dolgozatok pótlása az aktuális félév időbeosztásához és zárthelyi ütemtervéhez, illetve a pótlási hét beosztásához igazodik. A pótzárthelyi dolgozat eredménye – a hatályos Tanulmányi- és Vizsgaszabályzatban meghatározott díj megfizetése mellett – javítható.

### A féléves feladatot a pótlási héten péntek 12:00-ig lehet pótolni, a hatályos Tanulmányi- és Vizsgaszabályzatban meghatározott díj megfizetése mellett.

## A tantárgy elvégzéséhez szükséges tanulmányi munka

| tevékenység | óra / félév |
| --- | --- |
| részvétel a kontakt tanórákon | 12×2=24 |
| felkészülés a teljesítményértékelésekre | 1x12=36 |
| féléves feladat elkészítése | 0 |
| összesen: | ∑ 60 |

## Jóváhagyás és érvényesség

Jóváhagyta az Építészmérnöki Kar Tanácsa, érvényesség kezdete 2017. szeptember 7.